Diforc'hioù etre adstummoù "Alc'hwez USB" - Wikipedia\nDiforc'hioù etre adstummoù "Alc'hwez USB"\nAlc'hwez USB (kemmañ)\nStumm eus an 4 Meu 2011 da 13:16\n101 okted ouzhpennet , 9 bloaz zo\nStumm eus an 30 Her 2010 da 00:13 (kemmañ)\nD (Robot ouzhpennet: az:USB fləş kart)\nStumm eus an 4 Meu 2011 da 13:16 (kemmañ) (dizober)\n[[Skeudenn:Kingston DataTraveler 110 8GB USB flash drive.jpg|right|thumb|Un alc'houezhwez USB 8 GeGo]]\n'''Un [[trobarzhell stlennegel|drobarzhell]] kadaviñ helam eo an alc'houezhwez [[porzh USB|USB]] hag a c'heller lugañ ouzh porzh USB un [[urzhiataer]]'''. E-barzh ur glozenn, e plastik peurliesañ, e vez marc'het da genderc'hañ an alc'houezhwez USB un amredad [[memor flash]] hag ur c'hennasker USB.\nEn araez da gadaviñ roadennoù betek lies GigaOctetGigaOkted eez gouesteus tu ouzhpenn an alc'houez USB da virout ar roadennoù en alc'hwez USB pa vez lazhet ar [[porzher]]ezh da lavaret eo pa vez diluget an alc'houezhwez.\nHebleustr eo an alc'houezhwez USB evit ar re en devez da zezougen alies [[teul|teulioù]] ha roadennoù alies ha d'ober gante gant meur a urzhiataer.\nOuzhpenn-se, bremañ, e c'heller bremañloc'hañ gantun ulurzhiataer lodennrag-eeun eusadalek aran [[pennwal|pennwalioù]] localc'hañhwez unUSB, urzhiataer gantennañ ur [[reizhiad korvoiñ]], rag-eeungant adalek[[pennwal|pennwalioù]] an alc'houez USBzo.\n== ArouezadurioùAroueziadurioù an alc'houezhwez USB ==\n* '''Ar barr''' : kavetCheñch a ra buan-tre, bremañ e vezkaver peuzliesañaes alc'houezioùhwezioù a c'haller kadaviñ 2 Go, 4 Go, 8 Go pe 16 Go en enne. N'eus ket ken pell zo ne c'helljed kadaviñ nemet USB128 128MeMo (Mega [[eizhbit|okted]]), 256 MeMo, 512 MeMo pe 1024 MeMo (1 GeGo),\n* '''Feur treuzkas''' : tizhTizh treuzkas ar roadennoù eo. Ar feur treuzkas dadre skrivañ a vez gorrekoc'h eget an hini dadre lenn pa vez gorrekoc'h an argerzh skrivañ waren ur vemor flash. FeurAr feur treuzkas a zo hervez ar vemor flash arveret hagha hervez handelv ar [[porzh USB|reolad USB]] ea c'hell an alc'houezhwez ober gantañ. Da skouer, evit ur reolad USB 2.0 e c'hell feur treuzkas an alc'houezhwez mont betek 480 Mbde (Mega [[bit]] dre eilenn).\n* '''arc'hwelioù [[enrinegañ]]''' : pourchaset e vez gant alc'houezioù USB arcArc'hwelioù [[enrinegañ]] ar roadennoù pe ul lodenn outeanezhe daevit greñvaatkreñvaat o [[dangel]] a vez pourchaset gant an alc'hwezioù USB.\n* '''Gwareziñ ouzhdiouzh ar skrivañ''' : gant ul lodenn eus anEn alc'houezioùhwezioù USB zo e vez kinniget un doare (un [[trec'haoler]] dister peurliesañ) da herzel ouzh ar skrivañ en doareevit ma vije gwarezet ar roadennoù gwrarezet ouzhdiouzh un teuziñ dic'hoantet pe un daskemmañ.\n* '''Arc'hwelioù [[liesvedia]]''' : paPa vez kevannet gant an alc'houez USB ul lugellugell tokarn-sten daevit lenn [[restr|restroù]] e mentrezh [[MP3]] anezhe e vez graet lenner MP3 eus anun hevelep alc'houez a-seurt gant ar re-mañhwez.\nAdtapet diwar « https://br.wikipedia.org/wiki/Dibar:MobileDiff/923141 »


Geriadur - Wikipedia\nUr geriadur zo ul levr dave a dalvez da adkavout titouroù diwar-benn gerioù, anvioù, pe meiziadoù, renket hervez urzh al lizherenneg peurliesañ. A bep seurt geriadurioù zo. Ar geriadurioù ar muiañ anavezet eo ar geriadurioù yezh, evel Geriadur brezhoneg an Here pe geriadurioù divyezhek.\nRet eo lakaat kemm etre ar geriadurioù, an holloueziadurioù, hag ar geriadurioù holloueziadur.\n2 Ar seurtoù geriadurioù\n2.1 Ar geriadurioù yezh\n2.1.1 Ar geriadurioù unyezhek\n2.1.2 Ar geriadurioù liesyezhek\n3 Ar geriadurioù arbennik\nAr c'hentañ geriadur skrivet er bed a vije bet savet gant ar Vabilonianed er VIvet kantved kent J.K..\nAr c'hentañ geriadur skrivet e sinaeg, ar Shuowen Jiezi, a oa skrivet e-tro ar bloavez 100. Hervez bloazdanevelloù Bro-Japan, e oa skrivet ar c'hentañ geriadurioù japaneg e 682, daoust ma oa ar c'hentañ ur geriadur evit lenn an arouezlunioù sinaeg.\nAr c'hentañ geriadurioù a oa geriadurioù divyezheg alies. Geriaouegoù gerioù galleg, saozneg, Italianeg pe Latin, e oant, en Europa, gant pep a droidigezh pe a zisplegadenn e yezh an aozer.\nAr c'hatholicon eo ar c'hentañ geriadur brezhoneg. Skrivet e oa e 1464 hag embannet evit ar wezh kentañ e 1499 gant Jehan Lagadeuc, person e Plougonven. Ur geriadur teiryezhek e oa, latin, galleg brezhoneg. Ar c'hentañ geriadur galleg eo ivez. Savet e oa bet evit skoazell ar gloareged a yae da studiañ d'ar broioù krec'h ha na ouient ken latin pe brezhoneg.\nAr c'hentañ roll eus 8000 ger saozneg a oa The Elementarie skrivet gant Richard Mulcaster e 1582,. Ne oa ket urzhiet ar gerioù hervez urzh al lizherenneg. Ar c'hentañ geriadur saozeg urzhiet hervez urzh al lizherenneg a oa skrivet gant ar c'helenner Robert Cawdrey e 1604.\nAr seurtoù geriadurioùAozañ\nAr geriadurioù yezhAozañ\nKavout a reer geriadurioù unyezhek ha lod all skrivet gant gerioù eus meur a yezh. Talvezout a reont da gavout titouroù diwar-benn gerioù hag anvioù ur yezh bennak. Bodañ a reont gerioù ar yezh-se renket dre urzh al lizherenneg, ar penngerioù, a vez skrivet d'o heul ur pennad gant titouroù pe troidigezhioù.\nAr geriadurioù unyezhekAozañ\nAr geriadurioù unyezhek zo skrivet penn-da-benn en ur yezh. Ar penngerioù hag an titouroù a denn dezhe zo skrivet er memes yezh. Ar geriadurioù-se a c'hall kaout un niver implijoù disheñvel. Ur skoazell int evit ar re a sav testennoù pe a lenn anezhe.\nPeurliesañ e kaver er pennad un termenadur eus ster(ioù) ar pennger urzhiet e melladoù disheñvel, skouerioù, ha distagadur ar pennger. A-wezhioù e kaver ivez notennoù etimologiezh ha yezhadur a denn dezhañ ivez.\nLod anezhe zo geriadurioù deskrivañ. renabliñ a reont ar gerioù hag o implijoù er yezh komzet pe skrivet. Lod all zo geriadurioù reolata.\nAr geriadurioù liesyezhekAozañ\nPeurliesañ ez eo geriadurioù divyezhek.\nAr geriadurioù arbennikAozañ\nGallout a reer kavout geriadurioù prederouriezh, istor, skiant, arz.\nLod eus ar geriadurioù a ginnig ditouroù diwar-benn an distagadur, an deveradurioù, an istorioù, ar gerdarzh, ar skeudennoù, an implij, an hentenn ha skouerioù frazennoù. Stumm ul levr pe meur a levr eo ar stumm kavet an aliesañ.\n↑ 1582 - Mulcaster's Elementarie, Learning Dictionaries and Meaning, The British Library\nAdtapet diwar « https://br.wikipedia.org/w/index.php?title=Geriadur&oldid=1941154 »


Skandiom - Wikipedia\nKalkiom – Skandiom – Titaniom\nNiver atomek 21\nRummad kimiek Metal ardreuzat\nAozadur elektronek [Ar] 3d1 4s2\nNiver oksidadur + 3\nSkin atomek 160,6\nTolz atomek 44,955912 ± 0.000006\n1 cm3 eo ec'honad an diñs skandiom\nUn elfenn gimiek eo ar skandiom ; Sc eo e arouez kimiek, 21 e niver atomek ha 44,956 e dolz atomek. Ur metal ardreuzat eo ar skandiom.\nE 1879 e voe dizoloet dre zielfenniñ mein deuet eus Skandinavia, alese e anv.\nUr metal ardreuzat eo ar skandiom, a gaver war an Douar er gwiskadoù metaloù rouez hag uraniom kemmesket. Nebeut a vengleuzioù skandiom zo er bed : Sina, Kazakhstan, Rusia hag Ukraina eo ar broioù kenderc'her pennañ.\nDmitriy Mendeleyev en devoa rakwelet 1869 e vije un elfenn he zolz atomek etre 40 ha 48, a voe dizoloet e 1879 eta gant ar c'himiour svedat Lars Fredik Nilson hag e skipailh. War a hañval ne ouie ket Lars F. Nilson diwar-benn diougan D. Mendeleyev, a voe kelaouet gant ar c'himiour svedat all Per Teodor Cleve.\nUr metal blot neuz an arc'hant dezhañ eo ar skandiom. Da arvelen pe arroz e tro e liv pa vez lezet en aer. Gallout a ra kemmañ liv ha dileizhañ en darn vuiañ eus an trenkennoù. Aes eo da leskiñ. Hidrogen a ro pa vez mesket gant dour.\n45Sc (44,956 u) hepken a gaver en natur.\nTrizek izotop zo bet kavet, eus 38Sc betek 47Sc, ar re stabilañ o vezañ 46Sc (83,8 devezh e hanter-vuhez), 47Sc (3,35 devezh) ha 48Sc (43,7 eurvezh).\nKendeuzadoù skandiom-aluminiom a vez implijet er sevel kirri-nij hag egorlistri abalamour ma 'z int kalet ha skañv ; titaniom a vez arveret muioc'h evelato dre ma 'z eo marc'hatmatoc'h.\nLod bizhier baseball ha marc'hoù-houarn a zo graet gant kendeuzadoù Al-Sc enno. E lod pistolennoù ez eus ivez.\nKleuzeurioù (lampoù) a ro gouloù par da hini an Heol a reer dre veskañ skandiom gant elfennoù all.\n(en) American Chemical Society\n(br) (fr) AN NOALLEG Yann-Baol, Geriadur ar Gimiezh, Preder, Plomelin, 2008 (ISBN 978-2-901383-69-7) • En-linenn\n(br) (fr) AN NOALLEG Yann-Baol, Geriadur ar Fizik, Preder, Plomelin, 2006 (ISBN 978-2-901383-64-2) • En-linenn\n(fr) Annales de chimie et de physique, Gallica / Bibliothèque nationale de France\n(en) Atomic weights of the elements 2007 (IUPAC Technical Report) Pure an Applied Chemistry\n(en) Atomic Weights and Isotopic Compositions for All Elements National Institute of Standards and Technology\n(fr) Bureau de Recherche Géologique et Minière (BRGM)\n(en) CONSIDINE Glenn D., Van Nostrand's Encyclopedia of Chemistry, Wiley-Interscience, 2005 (ISBN 978-0-471-61525-5)\n(fr) DEPOVERE Paul, La classification périodique des éléments — La merveille fondamentale de l'Univers, De Boeck, Brussels, Belgia, 2002 (ISBN 978-2-8041-4107-3)\n(en) EMSLEY John, Nature's Building Blocks — An A-Z Guide to the Elements, Oxford University Press, 2001 (ISBN 978-0-19-850341-5)\nGeriadur brezhoneg An Here, Plougastell-Daoulaz, 2001 (ISBN 978-2-86843-236-0)\nÉTIENNE Guy, Geriadur ar Stlenneg, Preder, 1996 (ISBN 978-2-901383-14-7)\n(en) HOLDEN Norman, History of the Origin of the Chemical elements and Their Discoverers, New York, 2001 • Brookhaven National Laboratory\n(en) International Union of Pure and Applied Chemistry (IUPAC)\n(en) Joint Institute for Nuclear Research (ОИЯИ e Dubna)\n(en) LIDE David R., CRC Handbook of Chemistry and Physics - 88th Edition, CRC Press,2007 (ISBN 978-0-8493-0488-0)\n(en)National Nuclear Data Center\n(en) Royal Society of Chemistry\n(en) STWERTKA Albert, A Guide to the Elements, Oxford University Press, 1996 (ISBN 978-0-19-508083-4)\n↑ (en) EMSLEY John, Nature's Building Blocks : An A-Z Guide to the Elements, Oxford University Press, 2003 (ISBN 978-0-19-850340-8)\n↑ United States Geological Survey (en) Liamm oberiant 13 HER 12\nAdtapet diwar « https://br.wikipedia.org/w/index.php?title=Skandiom&oldid=1974806 »\nKemmoù diwezhañ degaset d'ar bajenn-mañ d'an 6 Meu 2022, da 09:47.


Pajenn:Morvan - Kenteliou hag istoriou a skuer vad evit ar Vretoned, 1889.djvu/112 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/112\ntorfet-ze ; anzao a ra eo gant justis eo bet puniset. Goulen a ra pardon digant Doue, digant ar Verc’hez santel ha diganeoc’h oll, christenien. Lavaret a c’hellan deoc’h ez eo bet pardonet gant Doue ha gant ar Verc’hez ; ho tro zo brema, va breudeur.\n— Ia, eme an dall, en eur asten he zaouarn hag en eur vouela, pardon a c’houlennan ! Ne c’hellan mui caout peoc’h ebet ; va c’houstians zo crignet gant ar morc’hed. Me a c’houlen pardon !\n— Ia, ia, eme ar bobl, ra vezo pardonet ! Ra deuio ! Ra deuio ! Hag e voue laket dezan en he zorn unan euz ar c’herdin a dlie sacha ar skeuden euz a vouelet ar puns.\nAn dall eta o veza tosteet oc’h gouzoug ar puns, en em lakeas da zicour sacha. Tud a ioa diskennet beteg ar gouelet evit staga ar c’herdin. Dre chans ar skeuden n’oa ket bet torret. Epad ma he zennet er meaz, en em lekejot da gana al Litaniou. Dont a reaz er meaz ep droug ebet. Pa voue guelet savet da c’horre ar puns, an oll a straclaz ho daouarn gant levenez. Mes eur griaden a voue clevet hag a c’holoas mouez an oll. An dall oa, a ioa en em laket var he zaoulin, astennet he zivrec’h ganthan, hag a grie : Guelet a ran ! Guelet a ran ! An oll en em droas varzu an den dall. Deut oa ar guelet dezan, ha goudeze e vele couls ha pep unan. Heuilla a reaz, ep den d’he ren, ar brosesion adaleg ar puns beteg an ilis eleac’h ma voue laket ar skeuden eleac’h ma edo kent. Sicour a reaz he lacat en he flas, hag e vevas goudeze meur a vloas o veuli hag o renta testeni da vadelezou ar vam a drugarez.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/112&oldid=161758 »\nKemmoù diwezhañ degaset d'ar bajenn-mañ d'an 9 Mae 2020, da 09:44.


Er bloavezhioù 1980 e oa oberiant gant an aozadur La Crida, hag a zifenn ar c'hatalaneg ha gwirioù Katalonia. E 1983 ez eas e-barzh skourr yaouank ar gostezenn Convergència Democràtica de Catalunya (CDC). Adalek 2006 e voe dilennet e parlamant Katalonia. E 2011 e voe dilennet da vaer e Girona, pa oa renet ar gêr-se gant sokialourien gatalan ar PSC abaoe 32 vloaz zo. D'an 10 a viz Genver 2016 eo bet dilennet da brezidant gouarnamant Katalonia, gant emglev ar strolladoù Junts pel Sí ha Candidatures d'Unitat Popular (CUP).,\nHarzadenn[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Carles_Puigdemont&oldid=1940701 »


Ar c'hrouiñ a vremañ - Site officiel du Parc naturel régional d’Armorique\nAccueilOberoù ar ParkKefridiezhoù ar ParkSevenadur ha deskadurezhAr c’hrouiñ a vremañ\nSkoazellañ ar c’hrouiñ a vremañ a zo unan deus palioù ar bolitikerezh sevenadurel ar park. Labourat a ra gant an arzourien evit sikour produiñ an oberoù hag o skignañ war an tiriad.\nEmgavioù an arouezva\nWar Eusa, e vez degemeret tro ar bloaz arzourien en annez e arouezva ar C’hreac’h, perc’hennet gant Kuzul departamant Penn-ar-Bed.\nPark an Arvorig a ginnig d’an holl emgavioù an arouezva, (abadennoù digoust) lec’h ma vo graet anaoudegezh gant an arzourien ha komprenet penaos e vez krouet ha koñsevet an oberoù.\nArvest “Hent dre ar gwrizioù”\nE 2019 ez eus bet lidet 50 vloaz ar park dre un heuliad abadennoù.\nAr Park en deus sikouret krouiñ an arvest “HENT….. dre ar gwrizioù” kinniget gant ar gevredigezh Meharées. Ur grouidigezh war al leurenn hag ar film gant dañsoù, komzet, treset, gant gouleier ha sonerezh.\nC’hoariet eo bet “Hent… dre ar gwrizioù” etre Kraozon ha Kommanna gant un ehan en Eusa etre miz Mae ha Gwengolo 2019 e pemp lec’h meur deus ar Park. An arvest en e bezh a vez kinniget bremañ e lec’hioù sevenadurel a bep seurt\nSellit ouzh ar video\nKrouiñ ur pezh-c’hoari en Eusa\nE 2020 en deus ar park labouret gant strollad c’hoariva Teatr Piba deus Brest evit sevel ur pezh-c’hoari a-stroll asambles gant tud Eusa diwar-benn gladoù an enez, traoù ar pemdez, memor ar familhoù koulz ha memor boutin an annezidi.\nPostel : delphine.kermel@pnr-armorique.fr


Ninnog Louis ha Maina Audran, skrivet ganto mesaj ar vazh-test !\nPublié le 29/05/22 10:47 -- mis à jour le 29/05/22 10:47\nNag a dud, ha nag a dud yaouank ! :\nLivioù flimm-flamm, bannieloù bro Euskadi ha Breizh asambles, dirak touristed souezhet gant kement a reuz war porzh Gwened : brav oa labour an aozerien !\nFromus, bugale renet gant Elodie Jaffré hag a gane ken brav. Fromus, diskour izprezidanted ar Redadeg. Fromus, an div skrivagnerez, Maina ha Ninnog, o lenn e brehoneg bro Pondi ar pezh oa bet douget get miliadoù a renerien e-pad seizh devezh ha seizh nozvezh. Fromus, an dud o komz e pep lec'h. Ur familh vras o vrasaat eo ar Redadeg. Hag ar Bagad, gant ur bern tud yaouank e penn an dibunadeg. Evel ma vefe heol gor miz Mae o lavarout e vefe eostadoù nevez o tont, hag ur yezh da vout komzet en amzer da zont, gant muioc'h a dud, muioc'h a dilennidi, muioc'h a skolioù...


Staliet e oa bet ar 300.000vet boest Linky er rannvro Breizh e miz C'hwevrer 2017 © Maxppp - Joel Le Gall\nDiffusion du mercredi 18 avril 2018 Durée : 11min\nKaoz e oa bet ganeomp diwar-benn ar prosez a-enep da Linky e Roazhon. Kuitaat a raio Roazhon dilennidi ar rannvro evit o emvod miziek, aozet e vo e Brest. Sinaiz a ra a-hend-all tro ar vro evit daremprediñ stalioù ar vro.\nLinky : sevel a ra klemm 173 breizhad a-enep da Enedis\nAnv z'eus bet graet deus ar c'honterioù Linky dirak lez-varn Roazhon hiriv. Sevel a ra 173 breizhad klemm a-enep da Enedis. Lod diouto a fell dezho e vefe tennet ar voestoù Linky deus o zi. Lod all, a c'houlenn e vefe difennet staliañ ar c'honterioù-se b'ar gêr. Gael Lorcy, deus Pondi, n'eus savet klemm. C'hoant en eus e vefe embannet sklaer gant ar justis ne z'eus lezenn ebet o rediañ kaout ur voest Linky. Klevet e oa bet er c'heleier-mañ ivez Pascal Hervio. Chadennet eo bet e gonter tredan kozh kuit da Enedis tennañ anezhañ. Aozet e vo ur vanifestadeg rannvroel d'ar 5 a viz Mae e Pondi.\nDisplegadennoù Gael Lorcy war ar prosez Linky\nBreizh Cop : ur raktres hir-dermen evit rannvro Breizh\nKuzulierien rannvro Breizh a vo e Brest warc'hoazh. Aozet e vo evit ar wech kentañ o emvod-meur miziek pell deus Roazhon. Kinniget e vo da geñver an emvod-se ar raktres anvet "Breizh Cop". Lena Louarn eil-brezidantez ar rannvro e karg eus ar yezhoù n'eus kinniget deomp hirroc'h war ar Breizh Cop.\nDedennet eo ar Sinaiz gant embregerezhioù ar vro\nEvit ar c'houlz emañ Sinaiz er vro evit kejañ ouzh embregerien Breizh. Kalz ezhommoù a zo e bro Sina a-fed boued rak ur miliard tri a vevezerien a zo ha muioc'h-mui ez eont war-zu gizoù ar c'hornôg. Un divigad a sav da 30 miliard a euroioù a zo evit ar c'henwerzh etre Frañs ha China. "Fellout a ra dezho kempouez an traoù" eme Malo Bouessel Dubourg, rener Produet e Breizh.\nDiffusion le jeudi 29 novembre 2018 de 19:00 à 19:10


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Kieran O'Donnell) (KildareStreet.com)\nResults 1-20 of 848,539 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Kieran O'Donnell)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Kieran O'Donnell)


Volga (rusianeg : Волга, e tatar : İdel) a zo ur stêr e Rusia, 3 530 km dezhi ; hirañ stêr Europa eo.\nDeskrivadenn Douaroniezhel[kemmañ | kemmañ ar vammenn]\nStêr brasañ ar c'hevandir European eo. Tapout a ra e eien d'un uhelez a 228 m hag em teurel a ra e Mor Kaspia d'un uhelez a 128 m. Spisverk pennañ a stêr-se a zo neuze e treuzfe ur blaenen plaen tre. En abeg da-se ez eo ledan ha diresis e ziazad doureier en dialaez pe uhelloc'h war ar bre. Ur stur norzh-su zo ganti. Adster pennañ ar Volga zo ar C'h/Kama. Lusk dourioù ar C'h/Kama a zo erc'h-kevandirel. Lusk dourioù ar Volga a ro erc'h-plaenenel, da lâret eo emañ an dourioù en o izelañ etre miz Eost ha miz Meurzh hag an dourioù en o uhelañ e miz Mae-Mezheven.\nar stêr Volga\nAn impllijoù graet gant mab-den[kemmañ | kemmañ ar vammenn]\nImplijet eo ar stêr evit krouiñ tredan gant stankelloù, evit dourañ pe gwaziañ douaroù hag ivez evit gellout bageal. Lusk ar stêr (erc'h-plaennel) a zo dedennus neuze da implijout dre m'emañ kreizennet ar dourioù uhel war ur maread strizh (2 viz). Staliet eo bet neuze a-hed ar Volga hag ar C'h/kama stankelloù a-benn krouiñ kibennoù pe lennoù gant ar pal mirout an dour. Nav gibenn a vez kavet war ar Volga ha tri all war ar C'h/kama, ar pezh a ra un hollad 21 000 km² a zouaroù beuzet. En diardraon pe izeloc'h war ar stêr eo sec'h an hin. Servij a ra neuze ar gibennoù da zourañ an douaroù-se evit al labour-douar. P'emañ an dourioù en o izelañ (etre Eost ha miz Meurh) e c'haller bageal warno memes-tra gant sikour ar lennoù-se.\nKudennoù savet diwar implij ar Volga gant mab-den[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Volga&oldid=1843021 »\nKemmoù diwezhañ degaset d'ar bajenn-mañ d'an 2 Eos 2019, da 08:10.


Meurzh (planedenn) - Wikipedia\nMeurzh (Mars e latin) eo pevare planedenn sistem an Heol hag an eil vihanañ goude Merc'her. Meurzh zo dezhi div loarenn : Deimos ha Phobos.\nSkeudenn : sontenn Viking 1 Orbiter\nskin krenn 227 936 637 km\n1,523 662 31 ua\nTrohed orbitel 1,429 Tm\nEzkreizegezh an orbitenn 0,093 412 33\nsiderel 686,9601 d\n1 a 321 d 17,04 h\nPeriodenn sinodek 779,9643 d\nTizh orbitel krenn 24,077 km/s\nAnklinadur 1,850 61°\nLoarioù naturel 2, Phobos Deimos\nDiametr kehederel 6 804,9 km\nDiametr polel 6 754,8 km\nPlatadur 0,007 36\nGorread 1,448 x 108 km²\nVolum 1,638 x 1011 km³\nMas 6,4185 x 1023 kg\nMas volumek krenn 3,934 x 103 kg/m³\nGravitadur war-c’horre 3,69 m/s²\nTizh achap 5,027 km/s\nPeriodenn droiel 1,025 957 d\n24,622 962 h\n(war ar c’heheder) 868,22 km/h\nAnklinadur an ahel 25,19°\nDoareennoù an atmosferenn\nGwask atmosferek 0,7-0,9 kPa\nDioksidenn garbon 95,32 %\nnitrogen 2,7 %\noksigen 0,13 %\nMonoksidenn garbon 0,07 %\nAezhenn dour 0,03 %\nAbalamour d’he liv ruz e oa bet roet dezhi, da vare an Henamzer, anv doue gresian ar brezel Ares, ha goude hini e bar roman Mars. Hirie an deiz e vez graet "ar blanedenn ruz" anezhi ivez.\nSimbol astronomek Meurzh zo ur c’helc’h gant ur saezh troet etrezek ar biz (♂), skeudenn skoed ha speg an doue.\nAr rakger areo- a ra dave da Vars da skouer : areokroazier, areologiezh...\n1 Doareennoù fizikel\n1.1 An atmosferenn\n1.2 An torosennadur\n2.2 XXIvet kantved\nDont a ra he liv damruz eus an oksidenn houarn a zo e mineralioù he douar. Talvezout a ra he gorread kement hag ur c’hard eus hini an Douar hag he mas kement hag un dekvedenn eus hini an Douar. N’eus mor ebet warni, ar pezh a laka anezhi da gaout kazimant ar memes gorread a zouaroù sec’h ha gorread douaroù divor an Douar.\nMars zo dezhi div loarenn, Phobos ha Deimos : bihan int o-div gant furmoù direoliek ; moarvat ec’h int asteroidoù bet trapet gant ar blanedenn.\nDiv dogenn bolel he deus, graet gant dour skorn ha dioksidenn garbon.\nBez’ he deus ivez menezioù-tan evel Olympus Mons, Arsia Mons, Ascraeus Mons, Pavonis Mons, Elysium Mons, Albor Tholus, Hecates Tholus hag all. Ar menez Olympus (Olympus Mons), 27 km uhelder a-us da live etre ar blanedenn, eo an uhelañ menez anavezet e sistem an Heol.\nTanav-tre eo atmosferenn Meurzh : n’eus ken nemet 7,5 millibar a wask aer war gorre ar blanedenn, da geñveriañ gant 1 013 millibar war an Douar. En hec'h atmosferenn ez eus 95% a zioksidenn garbon, 2,7% a nitrogen, 1,6% a argon hag eskennoù aezhenn dour (0,3%) hag oksigen (0,13%). Nevez ’zo he deus detektet ar sontenn european Mars Express metan en atmosferenn ar blanedenn. Ar gaz-mañ en em gav e zonennoù el lec’h ma kaver ivez muioc’h a aezhenn dour : gallout a rafe bezañ sin un doare buhez dindan gorre Meurzh.\nA-drugarez d’ar misionoù difurchal ec’h anavezer mat a-walc’h kartografiezh Mars. Doareet eo gant pezhioù torosennadurioù : diskouez a reont ez eus un aktivelezh volkanek hag e oa dour gwechall war ar blanedenn.\nKalz a gemm zo etre an div hemisferenn : an hini norzh zo an darn vrasañ diouti dindan live etre ar gorre, nemet ur bladenn uhel-tre anvet Tharsis ; a-gontrelfed, an hini su zo he douaroù uheloc’h eget al live etre. Neuze, ma vije terraformet Meurzh dre adkrouiñ morioù, e vefe ur pezh mell mor en hemisferenn norzh, gant ar bladenn Tharsis evel douar diveuz ; an hemisferenn su a vefe-hi ur c’hevandir bras.\nEvezhiet 'z eus bet ivez kaniennoù ledan ha don (ispisialamant Valles Marineris), ganet diwar aktivelezh tektonikel Meuzh. E 2005 ez eus bet evezhiet gant ar sontenn Mars Global Surveyor kemmoù war ar gorre ha na oa ket dioute en 2002, evel rigolennoù ha roudoù reier diruilhet a-hed ur run. Gallout a rafe ar cheñchamantoù-se dont diwar grenamantoù Meurzh. Sinoù zo, evel gouelezennoù hag aspadennoù aodoù ha stêrioù dour disec’het, hag a ziskouez ez eus bet kalz dour hag un aktivelezh hidrologel a-bouez war Veurzh. N’ouvezer ket petra eo deuet an dour-se da vezañ : gallout a rafe bezañ trapet en togennoù polel, e-barzh an douar ; moarvat ivez ez eo diaazehennet er spas rak tanav eo an atmosferenn ha kalz disteroc’h eo ar gravitadur eget hini an Douar.\nMeurzh, 2001, gwel eus an togennoù skorn polel.\nD’an 28 a viz Du 1964 e nijas ar sontenn Mariner 4 a-us da Veurzh hag e kasas 21 foto.\nD’an 20 a viz Gouere 1976 e voe ar sontenn amerikan Viking 1 ar c’hentañ spaslestr o leuriañ war Veurzh. Da c’houde e leurias Viking 2 d’an 3 a viz Gwengolo 1976. Gant an div sontenn-mañ oa bet tapet santilhonoù en douar, graet analizoù ha kemeret ouzhpenn 50 000 foto. Lakaet e oa bet modulioù gante war orbitenn en-dro da Veurzh evit treuzkas an titouroù etrezek an Douar.\nD’ar 4 a viz Gouere 1997 e leurias ar sontenn Pathfinder war Veurzh, ganti er bourzh ar robot Sojourner. Mont-dont a reas ar robot-se en-dro d’ar sontenn evit analizañ ar vein.\nD’ar 25 a viz Kerzu 2003 en em laka war orbitenn en-dro d’ar blanedenn ar sontenn Mars Express eus Ajañs spas Europa, tra ma tiskenn ar modul Beagle 2 war ar gorre. Met chomet eo mut ar modul goude bezañ leuriet. D’an 19 a viz Genver e kas Mars Express e glichedoù rezolvidigezh uhel kentañ eus gorre ar blanedenn.\nD’an 3 a viz Genver 2004 e kas ar robot amerikan Spirit eus Mars Exploration Rover dimp e gentañ skeudennoù eus gorre ar c’hrater Gusev. Analizañ ra kompozision mein ha douar Meurzh. Leuriet en deus e foñs ur c’hrater bihan, 10 metr diametr dezhañ, bet graet gant ur meteorit kouezhet. Evel-se en deus gallet ar robot analizañ war-eeun ar roc'h-vamm diskuliet gant ar stok : prouet eo bet gant mikroskop Opportunity ec’h eo bet furmet ar roc’h-se e foñs dourioù sall ha trenk, yen-kenañ moarvat. Met dibosupl eo, hirie an deiz, lavaret hag-eñ e oa ur mor pe ul lenn.\nD’ar 24 a viz Genver 2004 e kas ar robot amerikan Opportunity eus Mars Exploration Rover e gentañ skeudennoù eus gorre Meridiani Planum.\nE miz Here 2004 e oa bet treuzkaset ouzhpenn 50 000 skeudenn etrezek an Douar gant an daou lab fiñvus Spirit hag Opportunity, e-kerzh o mision.\nD’an 3 a viz Genver 2005 ec’h eo bet lidet deiz-ha-bloaz kentañ buhez labour ar robot difurcher Spirit war Veurzh gant ar skipailh e karg dioutañ. Ar memes tra a oa bet graet gant skipailh Opportunity d’ar 24 a viz Genver 2005.\nAveldro war Veurzh, tapet gant Spirit\nAr sontenn amerikan Mars Reconnaissance Orbiter a gelc'htro en-dro d'ar blanedenn abaoe an 23 a viz Meurzh 2006.\nD'an 28 a viz Gwengolo 2015 e ro an NASA da c'houzout ez eus dour sall o redek war ar blanedenn. Betek neuze ne oa bet kavet nemet dour skornet.\nKoskoriad an Heol, Bruno Mauguin ha Bénédicte Saulier-Le Dréan (Egorenn ar skiantoù), treiñ gant an Ofis ar Brezhoneg, 2006, Éditions Apogée, ISBN 2-84398-249-9, pp. 26-31.\nAdtapet diwar « https://br.wikipedia.org/w/index.php?title=Meurzh_(planedenn)&oldid=1938422 »\nDernière modification le 28 Gen 2022, à 21:45\nKemmoù diwezhañ degaset d'ar bajenn-mañ d'an 28 Gen 2022, da 21:45.


Pajenn:Morvan - Buez ar Zent, 1894.djvu/684 - Wikimammenn\nPajenn:Morvan - Buez ar Zent, 1894.djvu/684\n5 a Here\nsant maoris, abad\nann pemped devez a viz here\nMaoris a ioa ganet enn eur geriadenn var ar meaz, tost da gear Loudeak enn eskopti Sant-Briek. He dud n’oant ket pinvidik ; mes evelato e kaschont anezhan d’ar skol ; rak c’hoant en doa da vont. Hogen, ken troet oa var ar studi ma’z oa goaz ganthan chom eunn devez hebken er gear. Eunn droiad, da vare ar c’hounidegez, he vamm hen dalc’haz da ziouall ann dachenn oc’h ar brini ; mes ar paotrik a bedaz ann Aotrou Doue ker kalounek ma c’hellaz dastum ar brini enn eur c’hranch evit miret na rajent drouk d’ann ed, ha goude beza serret ann or varnho, e redaz d’ar skol adarre hervez he gustumm.\nDont a reaz heb dale da veza ken habil var skianchou ar bed ha var ar skianchou sakr ma oue resevet doktor. Neuze e reaz he zonj d’en em rei holl da zervich Doue, hag e c’houlennaz guiska sae ar venac’h euz a Urs sant Bernard e Langonet enn eskopti Kerne. Kemeret e oue er gouent-se gant joa, ha raktal ec’h en em lakeaz da gerzet a diz var hent ar zantelez. Abarz nemeur e oue evit ann holl eur skouer a humilite, a vodesti hag a bep seurt vertuziou.\nA benn tri bloaz goude e oue hanvet da zuperior, ha diskouez a eure er garg-ma kement a zousder, a basianted hag a furnez, ma’z oa karet hag istimet, n’e ket hebken gant he Vreudeur, mes c’hoaz gant ar brinsed hag ann eskibien. Konan IV, duk a Vreiz, a deue aliez d’he velet, hag ann eskibien divar dro a c’houlenne kuzul ha sklerijenn diganthan p’o deveze eur goall gudenn bennag da zirouestla.\nTregont vloaz a ioa ma c’houarne Maoris kouent Langonet pa roaz ann dilez euz he garg evit kaout muioc’h a amzer da bedi Doue. Mes, etre daou, Konan IV a\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/684&oldid=137917 »


Drummer, gant Barry Flanagan\nBarry Flanagan (11 a viz Genver 1941 e Prestatyn (Kembre) – 31 a viz Eost 2009 en Ibiza) a oa ur c'hizeller breizhveuriat brudet dreist-holl peogwir e save delwennoù gedon.\nBarry Flanagan a studias e Birmingham College of Art and Crafts (1957-1958) hag e kendalc'has e St. Martin's School of Art Londrez e 1964. Flanagan a voe diplomet e 1966 hag e kelennas neuze e St. Martin's School of Art hag er Central School of Arts and Crafts (1967-1971). E 1972 hag e 1982 e voe diskouezet e oberennoù en Documenta (5 ha 7) e Kassel. Flanagan eo an arzour e voe dibabet e anv ar Rouantelezh-Unanet da-geñver diskouezadeg daouvloaziek Venezia e 1982. Ur c'hillsell ouzh e oberenn a voe aozet er Fundación 'La Caixa' Madrid e 1993, hag ar memes diskouezadeg a voe kinniget e Mirdi Arzoù-kaer Naoned e 1994.\nGedon arem Flanagan a zo bet diskouezet e meur a lec'h en diavaez evel e Park Avenue e New York e 1995 ha 1996 hag e Grant Park e Chicago e 1996. E 1999 e voe gouestelet un diskouezadeg d'e oberennoù e Xavier Hufkens e Brusel, hag unan e 2000 e Tate Gallery Liverpool. Un diskouezadeg alla voe aozet e 2002 er Kunsthalle Recklinghausen en Alamagn. Ar memes diskouezadeg a voe ivez e Mirdi Arz modern hag arz a-vremañ Nisa.\nThinker on a Rock e Dulenn\nAn delwenn anvet "Thinker on a Rock" a c'haller gwelout er mare-mañ e Washington University in St. Louis. Lesanvet eo al lapin gant ar studierien, hag emañ e-kreiz ar skol-veur, e-kichen Olin Library eWashington University Danforth Campus. Un delwenn all anvet "Thinker on a Rock" a zo ivez e liorzh delwennoù National Gallery of Art e Washington, D.C.. En delwenn-se e weler ar c'had (tem pennañ oberenn Flanagan eo, abaoe ma welas, er bloavezhioù 1980, ur c'had oc'h en em ziskouez dirazañ) asambles gant dalc'h Ar Soñjour gant Auguste Rodin (1880).\nAn delwenn anvet "Large Left-Handed Drummer" a voe diskouezet d'ar 24 a viz Even 2007 en Union Square (New York City) .\n↑ The Hare In Union Square - Daily Plant Newsletter\nOberennoù Flanagan e straedoù Dulenn\nAdtapet diwar « https://br.wikipedia.org/w/index.php?title=Barry_Flanagan&oldid=1928126 »\nKemmoù diwezhañ degaset d'ar bajenn-mañ d'an 2 Gen 2022, da 17:48.


Le Télégramme - Spered ar vro - Maïwenn an Nedeleg. Ur Vretonez e Brazil\nMaïwenn an Nedeleg. Ur Vretonez e Brazil\nPublié le 04 avril 2019 à 06h30\nMaïwenn An Nedeleg war porzh Belem, e Brazil, e-lec’h m’emañ o chom abaoe 2016.\nGoude bezañ bet labouret evit Teatr Piba e-pad pell eo aet Maïwenn An Nedeleg d’en em staliañ e Belem, e norzh Brazil daou vloaz hanter zo. Ur splujadenn e buhez sevenadurel ur vro dibar.\nPenaos oc’h en em gavet e Brazil ?\nRenerez ‘’Alliance française’’ Belem on. N’am boa ket choazet Belem e gwirionez : lakaet em boa ma anv war listenn ar postoù digor e Ministrerezh an Aferioù Estren e 2015 ha degemeret on bet ur bloaz war-lerc’h. Laouen-tre on o vezañ amañ ! E-kichen div stêr vras emañ Belem : un abeg pouezus e oa evidon. Ne oa ket ar wech kentañ din dont da Vrazil : deuet e oan dija da Sao-Paulo evit Bloavezh Frañs e Brazil e 2009. Komz a raen portugaleg dija, eürusamant. Distro e vin e Breizh e 2020.\nPetra eo ho micher ?\nEn Aliañs emaon e-penn ur skipailh 35 goprad, ugent kelenner en o zouez. Ret eo klask arc’hant da sevel raktresoù a bep seurt. Gounezet ‘vez un nebeud gwenneien a-drugarez d’ar c’hentelioù galleg ha portugaleg a vez roet en Aliañs. E miz Meurzh e oa Mizvezh ar gallegañ : redet ‘m eus e pep lec’h. Ur bern raktresoù a gasomp da benn asambles gant departamant ar Guyan : Belem ha Cayenne, kêrbenn Guyan, zo liammet dre garr-nij. Ur bern labour ‘m eus !\nAmzer ho peus bet da ober anaoudegezh gant ar vro ?\nAmzer ‘m eus kemeret evel-just evit dizoleiñ Belem ha tro ‘m eus gant va micher da ober anaoudegezh gant ur bern tud er c’hevredigezhioù sevenadurel. Chañs ‘m eus bet ivez da veajiñ e Brazil, da gejañ gant ar renerien all. Met stank-kenañ eo ma implij-amzer memestra. N’eo ket aes bezañ ma-unan war ur post evel hennezh : n’eus bevenn ebet etre ar vuhez personel hag al labour !\nPeseurt doare bro eo ?\nE Belem n’emaomp ket pell eus an Amazoni : 100 % a feur glebor zo ! Er mare-mañ e vez glav alies-tre. Evel-just, ar vro-mañ zo disheñvel-tre diouzh broioù Europa. An deskadurezh n’eo ket tamm ebet ar memes hini. Da skouer, ne vez ket desket a-walc’h d’ar vugale kaout ur sell kritik war ar pezh a zeskont, me ‘gav din. Disheñvelderioù bras-tre zo e bed al labour ivez. Pa oan en em gavet e oa kriz an enkadenn ekonomikel. Gwelloc’h eo bremañ, met start e chom ar vuhez evit an dud. Ne c’hellont ket ober raktresoù war hir-dermen.\nPenaos eo an aergelc’h er vro abaoe m’eo bet dilennet Jair Bolsonaro ?\nRet eo gouzout eo Brazil ur stad federal. E-touez ar stadoù emañ hini Belem : ur stad bras-tre eo, teir gwech brasoc’h eget bro C’hall ! Setu, evit an dud, ar pezh a gont dreist-holl eo ar pezh a dremen en o stad. Distag eo deus ar pezh a dremen e Brasilia, kêrbenn Brazil. Ur bern tud a oa laouen-tre pa oa bet dilennet Jair Bolsonaro ha tud all ‘oa dipitet bras, dreist-holl an Amerindianed. Ar re-mañ zo ankeniet-kenañ, rak pal ar vro n’eo ket gwareziñ o douaroù ken, met gwerzhañ anezho, kentoc’h evit tennañ gounid diouto...\nMizvezh ar gallegañ : Mois de la francophonieAmerindianed : AmérindiensFeur glebor : taux d’humiditéKêrbenn : capitaleGwareziñ : protéger\nIl y a plus de deux ans, Maïwenn Le Nedeleg a troqué sa casquette de chargée de communication au Teatr Piba pour rejoindre le Brésil, de l’autre côté de l’Atlantique. Elle dirige actuellement l’Alliance française de Belem, une grande ville industrielle au nord du pays. L’occasion pour elle de multiplier les rencontres culturelles, notamment avec la Guyane, partenaire francophone voisin, mais aussi de prendre le pouls de cet immense pays, trois mois après l’élection de Jair Bolsonaro.\nMaïwenn An Nedeleg


Ur glad hep e bar - Paysages de mégalithes\nFR | EN | BZH\nUr glad hep e bar\nBiziterien a skiant vat\nGerioù ar meurvein\nMeurvein ar Mor-Bihan\nAr skeudenn stummet gant ar meurvein en hor bro he deus treuzet an amzer abaoe ar Vvet milved a-raok hon oadvezh. Pe e vefent bras, pe e vefent bihan, e chom ar meurvein un arouez eus diazezadur ar c’hentañ kevredigezhioù labourerien-douar ha saverien-loened, anezho kevredigezhioù frammet-mat, gant renkadoù. Lezel a reont ur merk , e neuz ar Mor-Bihan, en e sevenadur hag evel un arouez. Diskouez a reont gouiziegezh, teknikoù hag arz pobloù an Neolitik.\nAspadennoù eus bezioù pe eus monumantoù-lid eo ar meurvein. Savet e oant bet etre 4 000 ha 6 000 bloaz a-raok J.-K. Diskouez a reont ar c’hurioù graet, a-fet an teknikoù hag an arz, gant an dud o doa savet anezho en Neolitik, anezho pobloù o doa paouezet da gantreal, tud renket-mat, hag o doa gouezet en em ober diouzh o endro evit sevel monumantoù evel-se.\nSavet e oant bet a-raok ma vefe ur roud bennak eus skridoù pe eus komzoù. En deiz hiziv e viront c’hoazh un toullad eus o c’hevrinoù : da betra e servijent evit gwir ? Peseurt ster o doa ? Emañ ar skiantourien, an henoniourien dreist-holl, o labourat abaoe an XIXvet kantved evit teurel sklêrijenn, tamm-ha-tamm, war o ster, o implij, ha war doare bevañ ar pobloù-se.


Buhez ar Sent/1912/Gualbert - Wikimammenn\nBuhez ar Sent/1912/Gualbert\n◄ Judok Yan Gualbert Anaklet ►\nO klevet hano Jezuz, Yan a chomas a-zav, evel skoët ; trec’het oa gant gras an Otrou Doue, hag ar c’homzou-man a deuas eus e galon war e vuzellou : « Savet ha bezet dinec’h, ankouât a ran ar boan ho peus grêt d’in ; » hag en eur vriata ar muntrer, e lavaras d’ezan : « Bezomp eta mignoned hiviziken ! » Kerkent e kerzas da vanati Sant-Miniat, a zo être Piz ha Floranz. Eno, en iliz, e oa eur groaz koad, ar C’hrist o vervel warni. Gualbert a zaoulinas dirak ar groaz-ze hag a ouelas dourek. Pa zavas diouz e beden, e welas penn Hon Zalver o soublan etre ter gwech etrezek d’ezan, gant eur mousc’hoarz tener. Ar burzud-ze a skoas eun tôl ken pounner en e galon ma c’houlennas raktal bezan digemeret e-touez menec’h Sant-Miniat.\nBevan reas er manati, eürus evel eun êl, « oc’h evan eus eienen ar c’hras, evel ar bokedou a ev gliz an neve-amzer. »\nPa varvas an abad, o vezan gwelet eur manac’h o klask pignal en e garg dre laer, en em dennas en Kamaldoli, elec’h ma oa sant Romuald oc’h ober pinijen ; mes c’hoant Yan oa bevan dindan reolen sant Beneat. Abalamour da ze, ec’h eas da Vallombreuz, war meneiou an Apennen, etre Floranz ha Kamaldoli ; eno e tiazezas eur manati, hag ar reolen a roas d’e venec’h oa reolen goz sant Beneat, kalz strisoc’h eget an hini a heuilhed er manatiou-all.\nAr vrud eus santelez an abad a zigasas d’ezan tud a bep stad, hag en berr amzer, Vallombreuz a deuas da vezan « liorz Doue, gloar an Iliz ha magerez ar zent. » Evel eun eienen bepred krenv, e hade he menec’h dre ar bed. Yan a rene e holl vanatiou, evel eun tad madelezus bepred war evez da bellât an droug diouz e vugale, ha bepred ive prest da gastizan ar re ne felle ket d’eze senti. Eur garante divent en devoa evit an dud reuzeudik. Evit prenan bara d’eze, pa veze kernez, e werze gwiskamanchou oferen Vallombreuz.\nEun dudi oa e welet oc’h ober war-dro ar re a oa taget gant ar vosen, ha dre an Toskan a-bez, e kaved hospitaliou savet gantan evite.\nOber a reas ive ar pez a oa en e c’halloud evit ma vije torret, eus o c’hargou, an eskibien hag an abaded a roë arc’hant evit en em silan enne.\nKouezan reas klanv en Pasignano ; eno e varvas d’an 12 a viz gouere 1073, hag eno e oe sebeliet.\nLaket eo bet en renk ar zent, er bla 1183, gant ar pab Selestin III.\nMar karet ar re ho kar. eme Hon Zalver Jezuz-Krist, peseurt gopr ho pezo ? Daoust hag ar bublikaned ne reont ket ze ?\nMa saludet ho preudeur, daoust hag ar baganed n’hen greont ket ?\nMes me a lavar d’ec’h : karet hoc’h enehourien ; grêt vad d’ar re o deus droug ouzoc’h : pedet evit ar re ho kwall-gas hag ho tispenn, ma fell d’ec’h bezan santel evel m’eo santel ho Tad eus an nenv.\nAviel Sant Vaze, V. 44. 48.\nAdtapet diwar « https://br.wikisource.org/w/index.php?title=Buhez_ar_Sent/1912/Gualbert&oldid=37943 »\nKemmoù diwezhañ degaset d'ar bajenn-mañ d'an 28 Mez 2012, da 15:08.


L'Entesa dels Nacionalistes d'Esquerra (ENE) ("Kenemglev Broadelourion an Tu-kleiz") a oa ur strollad broadelour katalanek eus an tu-kleiz bet krouet e 1985 dreist-holl gant izili eus Nacionalistes d'Esquerra ("Broadelourion an Tu-kleiz"), rannoù zo eus Esquerra Republicana de Catalunya (ERC, "Tu-kleiz Republikan Katalonia") ha tud all.\nEn em ginnig a reas a-greved gant ar Partit Socialista Unificat de Catalunya (PSUC, "Strollad Sokialour Unvan Katalonia") ha Partit dels Comunistes de Catalunya (PCC, "Strollad Koumourion Katalonia") evit dilennadegoù Stad Spagn e 1986 gant al listenn unvan anvet Unió de l'Esquerra Catalana ("Unvaniezh Tu-kleiz Katalonia"). Diwar an c'henemglev dilennadegel-se e savas da c'houde ar c'hevread strolladoù Iniciativa per Catalunya e miz C'hwevrer 1987.\nEr bloavezioù 1987 ha 1989 e savas ul listenn e Katalonia da geñver mouezhiadegoù Europa e framm ar c'hengevredad stadel "Esquerra dels Pobles" ("Tu-kleiz ar Pobloù") gant Euskadiko Eskerra en e benn met ne oa ket bet tizhet gantañ un disoc'h dereat.\nEvel ur strollad enbarzhiet e d'Iniciativa per Catalunya e kasas ENE un dileuriad da Barlamant Katalonia, Magda Oranich, met kemmañ a reas war-lerc'h pa deuas da vezañ ezel eus Convergència Democràtica de Catalunya ("Kengerc'h Demokratel Katalonia"), hag un dileuriad all, Joan Armet, da Barlamant Spagn.\nAdalek 1986 e krogas da vont kuit meur a ezel evit en em ezelañ ouzh ERC, en o zouez Carod-Rovira.\nN'eo ket bet divodet ar strollad ez-ofisiel hag sañset e kndalc'hfe da vezañ unan eus ar strolladoù e-barzh ar c'hevread strolladoù Iniciativa per Catalunya Verds.\nAdtapet diwar « https://br.wikipedia.org/w/index.php?title=Entesa_dels_Nacionalistes_d%27Esquerra&oldid=1474504 »


drama - blog breiz atao fansub\n5 articles avec drama\n[Breiz Atao Fansub] The Skull Man_01 bzg\n[Breiz Atao Fansub] The Skull Man_01 bzg Setu 'vel rakwelet ar release nevez gant ar skipailh Breiz Aao Fansub, Kentañ niverenn an heulienn (drama), The Skull Man. Gant ma blijo deoc'h! Breiz atao!\nThe skull man [damm echu]\nya! Damm echu eo istitladur The skull man, warc'hoaz e vo tu ,normalamant, e pelkargañ. Un taol-dreist eo, ya , nebeutorc'h 'vit 8e00 labour en holl evit treiñ d'eus ar Saozneg d'ar Brezhoneg! Ha war ar memes tro evit an amzeriadur (timing) ivez! Benn...\nSetu kroget, un un heulienn nevez!!! Ar wech-mañ, ez eo un drama. Da laret eo gant gwir c'hoarierienn ennañ! Goude un hanter heurvezh labour ez omp deuet a-benn da istitlañ 1mn57 ! The skull man : Adal ur manga kozh . Klask a rimp echuiñ an niverren kentañ...\nSailor fuku to kikanjuu Niver a zammoù: 7 (1h00 pep hini..!) An istor: Hoshi Izumi ( c'hoariet gantNagazawa Masami )a zo lisead. pa varv e zad , ez eo he e unan.... un deiz Sakuma (c'hoariet gant Tsutsumi Shinishi,) a zeu , komz a ra un tamm gantiñ, er...\nDasepo naughty girl (drama)\nDasepo naughty girl Arzour : Sunho Woo C'hoarieren : Jinhee Lee, Changgyung Oh, Hyungyung Lim, Sungun Lim Anv gwirion : Dasepo Sonyo Doare : c'hoarzh Bro : Korea ar su Bloazh : 2006 Niver a zamm : 37 tamm. An istor : Petra lar diwar benn ul lise, lec'h...


Digreizennañ : kas a ra Jean-Luc Bleunven ar preder war-raok : Jean-Luc BLEUNVEN\nDigreizennañ : kas a ra Jean-Luc Bleunven ar preder war-raok\nDa heul an emvod aozet e Plabenneg war an digreizennañ, lerc’h m’eo deuet 200 den, ez eus bet embannet ur pennad barzh a gazetenn Ya!, a gavoc’h amañ. Setu an destenn :\nDevezh Gouel Breizh, d’al lun 19 a viz Mae e Plabenneg en doa dibabet Jean-Luc Bleunven, kannad goueled Leon, aozañ un emvod foran kaset da benn gant Jean-Louis Le Corvoisier. N’eo ket ar wech kentañ da gannad Plabenneg aozañ seurt degouezhioù evit lakaat da eskemm tud ar vro kenetrezo war un tem resis. Da skouer, tro en deus bet da lakaat ar gaoz war al labour-douar dija.\nAn dro-mañ eta e oa anv eus an digreizennañ hag an efedoù en defe raktres ar gouarnamant e Breizh. Evit-se e oa bet pedet Jean-Pierre Le Mat, unan eus mouezhioù-aotreet ar Bonedoù ruz, hag en deus bet tro da zisplegañ petra oa al luskad-se, ha pouezet en deus dreist-holl war labour ar “cahiers de doléances” o deus kaset da benn. Da eil zo bet roet ar gaoz da vMona Bras, mouezh-aotreet UDB ha kuzulierez-rannvro. Displeget he deus e vez kinniget ganto, abaoe pell, digreizennañ ar stad c’hall ha sevel ur strollegezh ispisial evit Breizh, evel m’eo krog Jean-Jacques Urvoas, kannad Kemper ha prezidant Bodad al lezennoù er Vodadenn Vroadel, d‘ober. Amañ e oa, eñ ivez, hag en deus gellet reiñ e soñj ha sklaeraat e raktres. Da glozañ ganti zo bet roet ar gaoz da bPierre Maille, prezidant Kuzul-meur Penn-ar-Bed. Evitañ eo ar pouezusañ termeniñ mat ar galloudoù ha piv a ra petra. N’emañ ket a-enep cheñch an aozadur melestradurel, met d’e soñj e vefe ar gwellañ mont war-zu ur rannvro Kornôg bras gant Breizh, Broioù al Liger ha Normandi-Izel.\nGoude-se zo bet roet ar gaoz d’ar sal, ha puilh e oa ar goulennoù pe an evezhiadennoù, ken ez eus bet ranket astenn padelezh an emvod-foran evit klask reiñ ar gaoz d’ar muiañ a dud posupl. Amañ e oa bonedoù ruz evit degas da soñj an 11 pennaenn bet termenet ganto. Liesseurt-kenañ eo bet an eskemmoù. Peseurt galloudoù evit Breizh ? Penaos lakaat e pleustr ar mennozhioù bet eztaolet ? Hag anv zo bet, kalzik, eus adunaniñ ar vro hag eus ar yezh, he flas hag he statud e Breizh.\nDeuet e oa ivez labourerien bet e ti Gad e Lambaol-Gwimilio evit ober anv eus o raktres nevez evit al lazhti, “Lampaul Agro” e anv, hag an ezhomm da vezañ harpet gant dilennidi ar vro.\nReunion publique sur la décentralisation from Jean-Luc Bleunven on Vimeo.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/75 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/75\nen-dro d’an nor ; hag hen a brezege dezhe ger Doue.\n(3) Neuze e teuaz tud d’he gavout pere a zigasse dezhan eur paralitic hag e oa pevar o tougen anezhan. (4) Mes evel na hellent ket tostaad outhan abalamour d’ar foul, e savjont an doen a-uz d’ar plas e leac’h ma hen em dalc’he Jesus, hag o veza great eun toul, e tiskenjont dre eno ar gwele var behini e oa gourvezet ar paralitic. (5) Neuze Jesus, o velet ho feiz, a lavaraz d’ar paralitic : Va mab, da bec’hejou a zo pardonet d’id. (6) Hag eur re-benag euz ar Scribed, hag a oa azezet eno, a rezone evel-hen en ho c’halonou : (7) Perag e lavar he-man gwall-gomzou evel-se ? Piou a hell pardoni ar pec’hejou nemed Doue hep-ken ? (8) Ha Jesus o veza gouezet kerkent, dre he spered, ar pez a zonjent enhe ho-unan, a lavaraz dezhe : Perag hoc’h euz-hu ar seurt sonjou-ze en ho calonou ? (9) Pehini eo an ezeta, pe lavaret d’ar paralitic : Da bec’hejou a zo pardonet d’id, pe lavaret dezhan : Sav, kemer da vele, ha kerz ? (10) Hogen, evit ma ouezot hen deuz Mab an den ar galloud var an douar da bardoni ar pec’hejou, e lavaraz d’ar paralitic : (11) Me a lavar d’id : Sav, crog en da vele, ha kea d’ar gear. (12) Ha kerkent e savaz, hag o veza kemeret he vele, ez eaz er meaz dirag an holl, en hevelep doare ma oe souezet braz an holl, ha ma c’hlorifient Doue, o lavaret : Biskoas n’hon euz gwelet kement all.\n(13) Neuze Jesus a ieaz adare da gostez ar mor ; hag an holl bobl a zeue d’he gavout, hag e kelenne anezhe.\n(14) Hag en eur dremen, e velaz Levi, mab Alfe, azezet en bureo ar c’hargou ; hag e lavaraz dezhan : Deuz var va lerc’h. Hag hen a zavaz, hag a heulliaz anezhan.\n(15) Hag e c’hoarvezaz, pa edo ouz taol en ti an den-ze, m’hen em lakeaz ive ouz taol gant Jesus hag he ziskibien kalz a bublicaned hag a bec’herien ; rag bez’ e oant kalz hag ho doa heulliet anezhan. (16) Hag ar Scribed hag ar Farizianed, o velet ma tebre gant ar bublicaned hag ar bec’herien, a lavare d’he ziskibien : Perag e tebr hag ec’h ev-hen gant ar bublicaned hag ar bec’herien ? (17) Ha Jesus, o veza klevet kement-se, a lavaraz dezhe : N’e ket ar re a zo iac’h ho deuz ezom a vedeusin, mes ar re a zo klanv ; n’oun ket deuet evit gervel ar re just d’ar gonversion, mes ar bec’herien.\n(18) Hogen, diskibien Ian hag\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/75&oldid=125675 »


Triskell - Wikipedia\nUr strollad sonerien zo anvet An Triskell .\nTriskell troet war an tu kleiz. Hennezh eo a vez gwelet e Breizh.\nUn doare triskell all, peuzheñvel\nTriskell eus Oadvezh ar Maen, a-hervez\nTriskell all, kar d'an hini a-us\nAn triskell ( ger deuet eus ar gregach τρισκελης, triskelê, teir gar, dre ar gallekadur triscèle) zo un arouez evel ur seurt kroaz teirgarek. E broioù zo (Manav, Sikilia) eo eeun linennoù an triskell, e re all eo kromm, evel e Breizh ma'z eo deuet da vout unan eus an arouezioù breizhek.\nTud zo a gred hag a lavar eo un arouez keltiek. Re all a lavar n'eo ket, nag a orin nag a implij hiziv. Met gwir eo n'eus lec'h ebet ma vez gwelet kement hag e Breizh.\nKeñveriet e vez gant al lauburu euskarat a-wechoù dre m'int deuet o-daou da vezañ evel arouezioù broadel.\n5.1 Kizelladurioù pe livadurioù istorel\n5.1.1 E Galiza\n5.3 A bep seurt\nKavet e vije bet an arouez war ar vein en ul lec'h a vije ken kozh ha Oadvezh ar Maen, e Newgrange en Iwerzhon.\nDeuet eo an arouez da vezañ diouzh ar c'hiz gant brud sonerezh breizhek Alan Stivell er bloavezhioù 1970.\nMeur a ster zo lakaet d'an triskell, hervez e implijerien, ha liamm ebet etreze alies, pa weler kristenien ouzh e implij evel arouez an Drinded, ha sadomazoc'heien evel arouez ar c'hoari-tri.\nE broioù all ivez e kaver triskelloù nemet ne vez ket kromm an teir gar atav, evel war banniel Enez Manav, pe war hini Sikilia. E Sikilia e vez graet trinacria eus an triskell.\nKavet e vez un triskell war bannieloù Anguilla, Sikilia, Ingouchetia.\nImplijet eo bet an arouez gant ur rannarme SS e-pad an Eil Brezel-Bed, gant ur strollad Suafrikat, ha gant strolladoù politikel e Sikilia. Implijet e vez ivez gant kleuboù sport, e Breizh evel e lec'h all, en Aostria da skouer.\nKizelladurioù pe livadurioù istorel[kemmañ | kemmañ ar vammenn]\nGorgon askellek. VIvet kantved kent JK.\nKib aour e Mikenai\nKib eus kêr Numancia\nTriskell eus Gotland (Sveden), gant naered.\nTriskell eus an XIIvet pe XIIIvet kantved en un iliz Karja, e Saaremaa, en Estonia. Arouez an Drinded eo an triskell d'ar gristenien.\nTriskell gant teir gad en iliz-veur Paderborn en Alamagn.\nIliz Saint-Marcellin, e Bro-C'hall (Isère).\nE Galiza[kemmañ | kemmañ ar vammenn]\nTriskell Aira Vella, en Allariz.\nTriskell e penn un torc'h kelt e Galiza.\nTriskell Castromao, Iañ kantved, Mirdi Ourense. Marteze ur fiestra.\nMirdi Monte Santa Trega.\nKizelladurioù e castro Santa Trega.\nWar banniel Enez Manav\nWar banniel Sikilia\nWar banniel Ingouchetia\nWar banniel Buriatia\nWar banniel Anguilla e vez gwelet un triskell gant lod.\nArdamezioù Suederbrarup e Schlesvig-Holstein\nArdamezioù Altdorf e Bavaria\nArdamezioù Füssen e Bavaria\nArdamezioù Haren (Ems)\nArdamezioù Minheim, e Rheinland-Pfalz\nArdemezioù Grossraeschen, e Brandenburg.\nArdamezioù Dukla e Polonia\nTriskell en ardamezioù un tiegezh polonat\nBanniel an Afrikaner Weerstandsbeweging, e Suafrika\nArouez ar rannarme SS 27. SS-Freiwilligen-Grenadier-Division „Langemarck“\nBanniel ar Frunti Nazziunali Sicilianu, ur strollad politikel broadelour e Sikilia\nTriskell implijet evel arouez ar sadomazoc'herezh hag ar c'hoari tri.\nArouez kleub mell-droad First Vienna FC 1894 en Aostria, koshañ kleub ar vro.\nArouez Aer Chór na hÉireann (Aerlu Iwerzhon) Roundel.\nSiell an United States Department of Transportation.\nKastell en traezh e 2009 e Sant-Ke-Porzh-Olued.\nKorrigan e driskell.\nTriskell Roissy, hervez ar romant erotek gallek Histoire d'O.\nKlatrin, ur protein, aozet e stumm un triskell.\nAn Triskell zo anv ur strollad sonerien eus Brest bet savet er bloavezhioù 1970.\nUr raktres skolveurel galizat, an Trisquel GNU/Linux\nAdtapet diwar « https://br.wikipedia.org/w/index.php?title=Triskell&oldid=1855116 »


Kaerell - Wikipedia\nAr gaerell, pe ar buan, ar c'hoantig, pe Marc'harid-koant, (Mustela nivalis) zo ur bronneg, ezel bihanañ ar genad Mustela.\nBevañ a ra ar gaerell e norzh Amerika, Azia hag Europa (nemet en Iwerzhon). Degaset eo bet e Zeland Nevez.\nKrediñ a raed e furme ar boblañs amerikan ur spesad distag met dilezet eo bet ar vartezeadenn-se. He c'havout a reer e pradennoù, e strouezhegoù ha war vevenn ar c'hoadegoù dreist-holl.\nUn aneval moan gant ul lost hir ha pavioù berr eo ar gaerell evel an holl izili eus kerentiad ar mustelideged, ar pezh a ro tro dezhi da heuliañ he freizhoù en o douarenn. Sklaeroc'h eo he blevenn eget hini izili all he genad ha gwenn eo he c'hof. Er rannvroioù yen e c'hell mont da wenn penn da benn. N'a ket en tu all da 23 cm.\nMagadurezh[kemmañ | kemmañ ar vammenn]\nLogod a ya d'ober ar pep brasañ deus e boued (war dro 350 bep bloaz). Met pa gav un neizh gedon vihan, n'eo ket evit mirout da lazhañ ha da zebriñ anezho.\nEn hec'h-unan e vev ar gaerell en diavaez eus an amzer parañ. Gallout a ra ar parezed genel meur a wech bep bloaz pa vez tra-walc'h a voued. Hemolc'hiñ a ra ar gaerell preizhoù kalz brasoc'h egeti, evel ar c'honikled.\nAr gaerell war Animal diversity Web\nAdtapet diwar « https://br.wikipedia.org/w/index.php?title=Kaerell&oldid=1811272 »\nKemmoù diwezhañ degaset d'ar bajenn-mañ d'an 24 Du 2018, da 15:14.


Pajenn:Perrot - Bue ar Zent.djvu/202 - Wikimammenn\nPajenn:Perrot - Bue ar Zent.djvu/202\nkent evit he fried, neve êt dirak Doue. Prest goude ma oe sebeliet an impalaer Herri, Othon a oe laket war e drôn, ha Mathild, en e lez, a dalc’has d’en em rei muioc’h-mui da Zoue ha d’an oberou a drugare.\nKement-se ne viras ket outi da gaout enebourien, a c’honezas ken brao he mibien, ma rojont d’eze da gredi he devoa tenzoriou bras kuzet en eun tu bennak, hag e tismantre gant ar beorien ar peadra a oa dleet d’he bugale.\nMathild a oe grêt kement a vue fall d’ezi, ma renkas en em denn.\nMes nebeut goude, Othon ha Herri, ar vugale dianaoudek, a oe skoet ken gwaz, ma lavaras an holl e oa an Otrou Doue o kastizan aneze, abalamour d’an dismegans o devoa grêt d’o mamm. Othon a gasas neuze kannaded da gât ar brinsez reuzeudik, da c’houlenn pardon diganti, ha da bedi anezi da zizrei.\nMathild, eur wech dizroet da di he mab, a dalc’has da vezan mamm ar beorien, difennourez ar boblou, advokadez ar brizonerien, levenez ar vro, diazezourez eleiz a ilizou, a hospitaliou hag a vanatiou ; en eur ger, kristenan prinsez eus hec’h amzer.\nWilhelm, arc’heskob Mayanz, he mab-bihan, a absolvas, a gommunias hag a nouas anezi en he c’hlenved divezan. Mervel a reas d’ar 14 a viz meurz 968, ha sebeliet e oe skoa ha skoa gant he fried, evel m’he devoa goulennet.\nAn anaoudegez vat\nAn hini a zo bet grêt eur vad bennak d’ezan, a dle, da gentan, anaout ar vad-ze ha diwall d’hen ankouât. Ar vad grêt ankouaet, a leverer ; kement-se ne dlefe biken bezan gwir, da vihanan, ’vit eur c’hristen.\nD’an eil, komz en eun doare dereat eus e vadoberour. Darn a ve kavet, a-wechou, ha n’o deus ket gwasoc’h enebourien evit o madoberourien : an dud-ze a ’n em lak izeloc’h evit al loened mut.\nD’an trede, rei eun dra bennak en dizro.\nRak kemer hep rei\nEvit anaout pegement a dalvoudegez an eus eur vad, e tleer sellet, nan ouz ar pez a ro, pe a ra ar madoberour, mes ouz muzul ar garante a zougas anezan d’ober ar vad an eus grêt.\nAn hini a zo bet grêt vad d’ezan ’n eus ket da rei na d’ober d’e vadoberour al labour a zo bet grêt evitan, pe an danve a zo bet roët d’ezan ; diskouez a dle avat, kement, ha muioc’h zoken a garante, d’e vadoberour, evit n’an eus diskouezet e vadoberour d’ezan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/202&oldid=140450 »


Stumm eus an 8 C'hwe 2021 da 17:05\n125 okted ouzhpennet , 1 bloaz zo\nStumm eus an 20 Gen 2021 da 17:35 (kemmañ)\nStumm eus an 8 C'hwe 2021 da 17:05 (kemmañ) (dizober)\nAr '''reizhiad berraat an titloù'''<ref>E penn Devri, geriadur ennlinenn ([]), e kaver an dro-lavar, ''système abréviatif rendant compte des ouvrages dépouillés.''.</ref> a zo un hentennn evit pourveziñ daveennoù berr d'an testennoù brezhonek hag a zo bet ijinet gant [[Roparz Hemon]] evit e [[Geriadur istorel ar brezhoneg|c'heriadur istorel ar brezhoneg]]. GantOber a reer gant lizherennoù tennet eus an titloù hag aozet hervez ar prantad eus al lennegezh vrezhonek, adalek 1100, ma voe savet pep testenn ennañ.\nSavet e voe e-ser kempenn ar geriadur istorel a yeaszeuas war wel e []. A-bouez e voe evit arRoparz yezhourHemon ober gant berradurioù pa ne oa [[reizhiad]] daveennoù ebet a vaste d'e ezhommoù. Evel-se e voe aesoc'h d'an [[embannadurioù Preder]] paeañ ar frejoù moullañ. Adimplijet e voe ar reizhiad-se gant Reun ar Glev, en e c'heriadur hag en e levrioù yezhadur. Adkemeret hag astennet e voe ivez gant Martial Ménard pell goude marv Roparz Hemon.\nDispleget e voe gant [[Martial Ménard]] evel-sehenne e 2016.\n* Ca Catholicon (Jehan Lagadeuc) (skouerembannadur "a") 1499\n* CSbsm Cannen spirituel ar buhe Sant Martin (Eutru Pourchasse) 17vet kantved\nDiwar intruduatiz ar yezhour kentañ a bleustrbleustras gantigant ar reizhiad-se e vezvoe krouet pep daveenn. kenAn n'eusdaveennoù ket tu desachañ reolennoù stabil. Graet ea vez hogos an daveennoù nemetgraet gant pennlizherennoù dreist-holl, met kalz a nemedennoù zo evit al levrioù adembannet, ar c'harnedoù hag all.▼\nN'eus ket daveennoù d'evit an dornskridoù hag enskrivadurioù savet a-raok 1100 e-barzh ar reizhiad-se,. metOber a reer gant Mss., gant resisadennoù pe spisadennoù dibar. ▼\n▲Diwar intrudu ar yezhour kentañ a bleustr ganti e vez krouet pep daveenn ken n'eus ket tu desachañ reolennoù stabil. Graet e vez hogos an daveennoù nemet gant pennlizherennoù, met kalz a nemedennoù evit al levrioù adembannet, ar c'harnedoù hag all.\n▲N'eus ket daveennoù d'an dornskridoù hag enskrivadurioù savet a-raok 1100 e-barzh ar reizhiad-se, met Mss. gant resisadennoù pe spisadennoù dibar.\nEstreget an daou geriadurc'heriadur meneget e kaver ar reizhiad daveennoù-se e meur a gelaouenn vrezhonek lennegel pe skiantel ([[Al Liamm]], [[Hor Yezh]]) hag e renabl ar skriverien vrezhonek savet gant [[Lukian Raoul]], ''Geriadur ar skrivagnerien hag ar yezhourien vrezhonek''.\nAdtapet diwar « https://br.wikipedia.org/wiki/Dibar:MobileDiff/1894414 »


Jamhuri ya Muungano\nRepublik Unanet Tanzania\n██ Lec'hiadur en Afrika\nKan broadel Mungu ibariki Afrika\n"Doue ra vennigo Afrika"\nGer-stur Uhuru na Umoja\n"Frankiz hag Unvaniezh"\nYezh ofisiel Swahili (de facto)\n38 329 000 (2005)\nPrezidant Samia Suluhu\nMinistr Kentañ Kassim Majaliwa\nGouel broadel 26 a viz Ebrel\nMoneiz Shilling Tanzania\nKod pellgomz 255\nTanzania zo ur vro e reter Afrika, war ribl Meurvor Indez, er su d’ar c’heheder. Harzoù he deus gant Kenya hag Ouganda en norzh, gant Rwanda, Burundi ha Republik Demokratel Kongo er c’hornôg, ha gant Malawi, Mozambik ha Zambia er su.\nDiv lodenn a ya d’ober Tanzania : an douar-bras, a veze graet "Tanganyika" anezhañ gwechall, hag enezeg Zanzibar e Meurvor Indez. Betek 1961 e oa trevadennoù saoz eus an div lodenn-se (anvet broioù-gwarezet). E 1961 e teuas Tanganyika da vezañ dizalc’h, ha kemend-all a c’hoarvezas gant Zanzibar e 1963. Unanet e voent en ur Stad hepken e 1964.\nSavet eo an anv Tanzania diwar silabennoù kentañ pep lodenn eus ar c’hevread : Tanganyika ha Zanzibar. E-pad meur a vloaz e oa bet ar gêr-benn e Dar es Salaam, ur gêr vras war an aod, met e 1996 e voe divizet lakaat Dodoma, ur gêr e diabarzh ar vro, da vezañ kêr-benn. Un darn vras eus melestradurioù ar gouarnamant a yeas di, met lod zo chomet e Dar es Salaam.\n2 Ar politikerezh hiziv an deiz\n5 Boazhioù hengounel Tanzania\nPlaen a-walc'h eo torosennadur Tanzania, evel war vord ar mor, padal ez eus un uhelgompezenn da 1 200 m e kreiz ar vro.\nTreuzet eo eus an Norzh betek ar Su gant ur frailh hag a zo ur skourr eus Traoñienn ar Rift Meur. Ar failh-se, bras-kenañ, en deus savet ar menez-tan Kilimandjaro hag a zo menez uhelañ Afrika ; da 5 895 metrad e sav e Tanzania, war harzoù Kenya.\nGant ar frailh ivez e voe toullet traoñienn Olduvai. Un eilvet skourr a red a-hed harz ar c'hornôg, m'emañ an teir lenn vras afrikan : lenn Tanganyika, lenn Victoria ha lenn Malawi.\nZanzibar zo war-dro 30 km a-vaez d'an douar-bras, e Meurvor Indez. Gorread Zanzibar eo 1660 km² ; 90 km eo e hirder. An enezenn gouralian vrasañ eo.\nEnez Pamba zo div wech bihanoc'h eget Zanzibar, gant 68 km a hirder. An div enezenn-se o deus un torosennadur plat pe blatoc'h.\nAr politikerezh hiziv an deiz[kemmañ | kemmañ ar vammenn]\nJulius Nyerere, ar 4 a viz Eost 1977\nAozadur ha buhez politikel\nRenet eo bet Tanzania betek 1992 gant ur strollad dibar anvet Chama Cha Mapinduzi (CCM), "Strollad disparc'her".\nAr prezidant a vez dibabet evit 5 bloaz gant ar gwir da vezañ dibabet diw wech nemetken.\nDibab a ra daou vesprezidant, ur pennmaodier hag ur gouarnamant.\nDizalc'h eo Tanzania en un doare ofisiel abaoe an 9 a viz Kerzu 1961.\nBloaz war-lerc'h e voe dibabet Julis Kambarage Nyere, penn ar strollad sokialour Union nationale africaine du Tanganyika, da brezidant nevez Tanzania.\nUr vodadeg vroadel a vez aozet gant 239 ezel hag en o zouez 111 dilennad a zo bet choazet evit un amzeriad pempbloaziek.\nAr CCM a voe krouet e 1977 diwar kendeuzadur TANU (Tanganyika African Natinonal Union) krouet gant Julius Nyere e 1954 hag ar strollad Afro Shirazi party (ASP) eus Zanzibar ; tost-tre an eil d'egile eo TANU hag ASP, setu abeg ar c'hendeuzadur-se.\nKresket eo pinvidigezh diabarzh ar vro (Kenderc'h Diabarzh Kriz, KDK) da 6,9 milmilion a zollaroù e 1997, war-dro 220 dollar dre annezad neuze, ar pezh e laka Tanzania e-touez broioù paourañ ar bed.\nKouerien eo 80% eus ar boblañs, gounit al labour douar a gont evit 60% eus KDK ar vro.\nAn enezennoù Zanzibar ha Pemba a brodu ar muiañ a dachoù-jenofl er bed.\nAr bouedoù pennañ a vez gounezet e Tanzania eo ar maniok, ar maiz, ar stlañvesk (Plantago lanceolata), ar riz, ar sorgo, ar patatez dous (Ipomoea batatas) hag ar mell.\nEskemmoù[kemmañ | kemmañ ar vammenn]\nur blasenn e Moshi\nKafe, kotoñs, diamantoù, te ha tachoù-jenofl a vez ezporzhiet da Alamagn, Breizh-Veur ha Japan.\nAn touristerezh a laka Tanzania da c'hounit arc'hant : e fin ar bloavezhioù 1980 e veze tremen 100 000 tourist o tont pep bloaz. Dont a raent evit ar parkoù naturel pe evit al lec'hioù istorel.\nBez' ez eus er vro 2 600 km a hentoù-houarn, gant al linenn pennañ etre Dar es-Salaam ha lenn Tanganyika o kas dre Arusha ha Mwanzahag.\nWar-dro 88 200 km a hentoù evit ar c'hirri zo, met 10% anezho hepken zo terduet.\nAr porzhioù-mor brasañ eo Dar es-Salaam ha Mtwara.\nAerborzh Dar es-Salamm ha Zanzibar a ra war-dro an nijadennoù etrebroadel ha broadel.\nAr shilling eo ar moneiz skoet gant Bank of Tanzania (krouet e 1966).\nBoazhioù hengounel Tanzania[kemmañ | kemmañ ar vammenn]\nTeir yezh zo e Tanzania :\nkiswahili, ar yezh ofisiel deuet da vezañ kozh ;\nsaozneg, evit abegoù kenwerzhel ;\nswahili, ar yezh muiañ-komzet.\nGant an dud pinvidik e veze komzet kiswahili, neuze a re baour a grogas da gomz swahili evit en em ziforc'hiñ diouto. Bremañ n'eus ket kement-se a dud pinvidik er vro, setu perak e vez komzet kalz a swahili e Tanzania. Daoust da gement-se, kilswahili eo ar yezh a zo bet lakaet da ofisiel gant gouarnamant Tanzania.\nLavaret e vez ez eo e Zanzibar e vez komzet ar bravañ swahili.\nDiv gredenn vras a vez azeulet e Tanzania :\nar gristeniezh, gant 45% eus ar boblañs ;\nan islam gant 30% eus ar boblañs ;\nlies kredennoù all gant ar 25% a chom.\nAr vuzulmaned a vev kentoc'h en enezennoù pe e-kichen tevennoù ; ar gristenien a vev kentoc'h e kreiz Tanzania. War ar maezioù e vev ar re n'o d'eus ket ar memes kredenn.\nAr sonerezh hag an dansoù\nE Tanzania ne vez ket selaouet kement-se a sonerezh er vuhez pemdeziek, met kentoc'h e vez sonet e-pad ar gouelioù.\nKalz binvioù dre gerdin zo. Tu zo da glevet taboulinoù ivez, ha binvioù dre c'hwezh ; meur a zoare fleütoù zo : e Lamu e klever ar siwa, ur fleüt hengounel graet diwar stilhon un olifant. Ar ganerez Siti binti Saad (Zanzibar, 1880-1950) e voe an Danzanianez kentañ oc'h embann ur bladenn, e 1928. Ganti e voe kanet taarab Zanzibar e swahili, pa veze graet betek-henn en arabeg ha gant paotred hepken.\nPadal,an Afrikaned a blij dezho an dañs dreist-holl.\nE Tanzania ez eus un dañs anavezet-tre hag a zo anvet karen blixen, hep mar diwar anv ar skrivagnerez danat Karen Blixen, a vevas e Kenya.\nGraet vez gant an dañserien ur c'helc'h pe kelc'hioù bihan, ha ret eo dezho lammat uhel ha diouzh al lusk. Kavet e vez muioc'h a baotred o tañsal eget a verc'hed e reter Tanzania ; er c'hornôg avat e tañs ar baotred hag ar merc'hed a holl asambles.\nDans hengounel, Park Masai-Mara, 2004\nTanzania n'eo ket ur vro pinvidik-tre. Bez' ez eus memestra meuzioù mat-tre evel kikuyu', ur meuz hep kig fardet gant legumaj hag ed hepken. Debret e vez gant ar re baour e kreiz an devezhioù gouel.\nUr meuz all eo posho, graet diwar blini gant pizh bihan du ha ruz. Kalz a fav glas , a-orin eus Tanzania, a vez debret er vro ; ar fav-se zo deuet da vezañ brudet pa oant bet lakaet e kenwerzh Europa.\nE Maniony, pa vez ur gouel, e vez atav fardet ur meuz anvet ebinyebuce : kig sec'h lakaet barzh an tan gant legumaj, ed, hili riz ha kalz a blantoù bihan evit ar c'hwezh.\nMet memestra ez eo ret lavarout ez eus muioc'h eget 5 000 bugel o verrvel bep bloaz gant an diouer a voued.\nAdtapet diwar « https://br.wikipedia.org/w/index.php?title=Tanzania&oldid=1898079 »\nKemmoù diwezhañ degaset d'ar bajenn-mañ d'an 17 Meu 2021, da 23:05.


Compte rendu de CGT-SNEIP\nPublié le 16/12/12 22:10 -- mis à jour le 00/00/00 00:00\nD'ar Yaou 6 a viz Kerzu 2012 e oa bet degemeret ur strollad dleuridi ar c'hKHL/CGT - Deskadurezh prevez e Ministrerezh an Deskadurezh Stad gant Bernard Lejeune, anezhañ Kuzulier sokial ar Ministr, e karg eus an darempredoù gant ar sindikadoù, eil den ar gwazvod, ha Frédéric Bonnot, anezhañ Rener an Aferioù Arc'hant. Anv zo bet eus dek kraf bennak degaset gant ar c'hKHL/CGT.\nAn trede hini a selle ouzh ar skolioù Diwan, an adskolioù peurgetket ; pa oa souezhet ar c'hKHL/CGT e oa lakaet kemm eus ur vro d'eben. Evit gwir ez eus bet aotreet aezamantoù da zigeriñ skolioù nevez, a vez tennet splet anezho gant hor C'hamaraded euskariz, pezh az a da laouenaat ar c'hKHL/CGT. Hogen ez eus peadra da vezañ souezhet pa ne c'hall ket ar skolioù Diwan tennañ gounid eus an hevelep gwirioù e Breizh.\nSebezet e hañvale bezañ ar Rener arc'hant. Displeget en doa, direnket anezhañ un disterañ, ez eus lakaet ur c'hendivizad eno e pleustr gant ar Rektorelezh dindan warez atebeien bolitikel ar gouarnamantoù kent.\nSed amañ ar reolenn a dalvez evit Diwan : dleout a ra Diwan kas ec'h ezhommoù da rektorelezh ha d'an EUYRF (Ensavadur Uhel Yezhoù Republik Frañs) kement-ha-kement. N'oa ket ar Ministrerezh evit kompren rak goulennet e oa bet 3 fost kevatal implij leunamzer hepmuiken gant Renerezh Diwan pa c'hortoze ar Ministrerezh muioc'h, diouzh kresk an niver a skolidi ; ken dipitet e oa an Aotrou Bonnot gant goulenn Diwan war a lavare.\nSouezhet eo KHL/CGT ez eus bet goulennet ken nebeut gant Renerezh Diwan. Degouezhout a rafe gwelloc'h ma vefe kaset ar preder-se war an doare da vont war-raok gant holl dileuridi ar c'hopridi hag ar c'hKHL/CGT en o zouez.\nSouezhet eo KHL/CGT ivez n'en deus ket klasket Renerezh Diwan lakaat ur c'hendivizad heñvel ouzh hini ar skolioù euskarek da dalvezout pa ouie o hini ha dre ma ro tu d'ar skolioù nevez digoret :\n- da lakaat ar familhoù da espern kalzik ;\n- da gaout postoù dindan gevrat Stad ;\n- da ziazezañ abretoc'h ar skolioù en un doare sur ha padus ;\n- da reiñ lusk d'an digeriñ skolioù betek ledañ an deskadurezh dre soubidigezh brezhonek ar muiañ.\nRoet en deus Fulup ar Braz, pennsekretour ar c'hKHL/CGT, da c'houzout pegen kreiz e oa ar goulenn-se evit hon aozadur. N'eus ket anv da lakaat kemm diouzh al lec'h ha ne c'haller ket degemer e vefe graet fae ouzh Diwan, evel pa vefe graet ur rouedad isskolioù diouto.


Pajenn:Instructioneu santel ar er gurionnéeu principal ag er religion, 1790.djvu/316 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/316\neit hum laquad é presance Doué, ha renonciein d’en ol chongeu-aral ; n’en doh quet nezè cablus ag en dibarfætioneu a hou speret. Pe hum gavehai neoah hou teulagad de seèllèt un dra-benac, ha ma hum arresteheoh ésprès d’er honsidérein pé de chongeal én-ou, nezè é veheoh cablus ag er chongeu digampèn-ze, dré m’ou pehai sèntét doh-t’ai, penaus-benac n’hou pehai quet reit occasion dehai. Mæs mar hum gavét de seèllèt hemb chongeal, ha mar distroét hou speret quentéh èl ma ta deoh hum avisal, ne rét a-zè faute er bet, rac en drespèt teoh é vai hum lairét hou speret de chongeal èl-ce.\nMar dai én un overèn simpl é hassistét, hui e rei mat hé hleuèt pèn d’er bèn ar hou teulin, n’ameit durand en eu-Aviél. Én Overèn cannét é heèllér a gourceu azéein : mæs a oudé er Sanctus beèd er Gommunion, réd-è hé hleuèt ar en eulin, mar dai possibl. Er uellan fæçon de gleuèt én Overèn, e zou héli er Pedènneu hac en actioneu e ra er Belêg doh en Autær, ha chongeal ér circonstanceu a varhue hac a Bassion Jesus-Chrouist, represantét dré bep-hani a nehai. Rac en Overèn e zou ehue ur represantation, pé, mar carét, ur gontinuation a varhue hac a Bassion hur Salvér. A pe offr er Belêg er bara hac er gùin de Zoué, ni e zeli ehue ou offrein guet-t’ou, ha hum offrein ni-memb eid adorein Doué, eit en trugairicad, eit goulèn pardon, hac eit goulèn er péh-zou\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/316&oldid=128866 »


Breton – Barr-Avel\nHiziv e kinnigomp d’hol lennerien un atersadenn eus Tepod Mab Kerlevenez, rener ar gelaouenn vrezhoneg « Ar Gouloù Gwenn ». Desket en doa Tepod ar brezhoneg pa oa yaouank ha bremañ eo deuet da vezañ kelenner war ar brezhoneg e Bro-Gwened. Gouestlet en deus e vuhez d’ar brezhoneg ha da Vreizh: war dachenn ar politikerezh e stourm gant an Dael hag e gelaouenn « Ar Gouloù Gwenn » ha … Continuer de lire Atersadenn gant rener ar gelaouenn « Ar Gouloù Gwenn », Tepod Mab Kerlevenez\nNeven Ar Ruz 16 octobre 2020 16 octobre 2020 3 commentaires\nBro-Dreger hag he rannyezh.\nBro-Dreger a zo ur rannvro eus Breizh hag ac’h a eus Montroulez betek an Trev. Ar stêr-se ac’h a d’ober an harz etre Bro-Oueloù ha Bro-Dreger. Teir lodenn ac’h a d’ober Bro-Dreger. Graet e vez Treger-Izel eus ar parrouzioù hag a zo e Mervent Bro-Dreger, war-dro Montroulez, pa vez anvet Treger-Vras al lodenn a zo er C’hôrnog, war-dro Lannuon ha Landreger ha Treger-Vihan al lodenn … Continuer de lire Bro-Dreger hag he rannyezh.\nNeven Ar Ruz 7 octobre 2020 7 octobre 2020 2 commentaires


PressReader - Le Télégramme - Carhaix: 2019-05-09 - Herri an Aod. War hent ar brezhoneg bepred !\nHerri an Aod. War hent ar brezhoneg bepred !\n« Hent ar Brezhoneg », setu anv un abadenn radio dispar savet gant Herri an Aod evit deskiñ yezh ar vro. Disoc’h e vo hiziv gant ar 600vet hini !\nLe Télégramme - Carhaix - 2019-05-09 - SPERED AR VRO - Dewi Siberil\n« Erru eo an eur da selaou Hent ar Brezhoneg ! » a lâr mouezh ar baotred Morvan, asambles gant notennoù sklintin ur zilofon. N’eus ket da dortal, emaoc’h o selaou kentelig divyezhek Herri an Aod, war gwagennoù Radio Kreiz Breizh. 600 abadenn a zo bet en holl, hag hiziv just a-walc’h e vo enrollet an hini ziwezhañ ! « E 2004 ‘moamp soñjet krouiñ an dra-se evit sikour an dud o teskiñ brezhoneg, hag evit an dud all ivez », a zispleg prezidant kozh ar radio. En ur ober pemzek vloaz n’he deus ket cheñchet, koulz lâret. Bewech e vez adkavet ar memes teir lodenn : un displegadenn eus ur ger pe eus un drolavar ; un diviz c’hoariet etre daou zen ; hag ur rubrikenn evit embann keleier ar vro. Simploc’h n’eus ket ! Berzh he deus graet an abadenn a-drugarez da bedagogiezh Herri ha d’e anaoudegezh eus ar vro. « Evit an diviz ‘meump ijinet parrouz Sant-Toleg, ‘lec’h ‘vefe bet komzet brezhoneg gant tout an dud. Ul lec’h gwir an hini eo, etre Laruen, Tremargad ha Purid. Met se n’eo ket anavet ‘met gant tud kozh deus ar vro ».\nStaj dre soubidigezh\nEvit afer-se n’eo ket e Kreiz Breizh eo ganet Herri, met e kêrbenn bro C’hall, e-lec’h m’o doa kavet labour e dud goude ar brezel. « E Montmartre ‘oamp o chom, met n’en em santen ket parizian tamm ebet ! », emezañ dichipot. Gant Italianed ar c’harter e veze o c’hoari ingal, betek deskiñ italianeg gante. Met buanoc’h c’hoazh e voe mestroniet yezh e vro gant ar bugel. « Da dri bloaz ‘oan deuet en vakañs e ti ma zud-kozh e Purid, ha ‘moa desket brezhoneg en ur ober tri miz. Soubet ‘oan bet dustu ! » E-giz-se e oa bet boulc’het an hent. Pa oa kañfard en doa graet ur c’hammed all war-raok p’en doa desket lenn brezhoneg e levr Buhez ar Zent e dadkozh. « Da gentañ ‘moa bet bec’h ! Met memes mod ‘oe dalc’hmat : ‘pelec’h ‘oa ganet ar sant, piv ‘oa e dud… Ur wech ‘peus lennet dek pe unnek deuse, war-lerc’h eo pell aesetoc’h ». N’eo ket dre zegouezh neuze ma savo e abadennoù radio war ar memes patrom kalz amzer goude-se.\nDerc’hel da zeskiñ bepred\nDa c’hortoz e oa aet ar paotr yaouank war studioù agronomiezh, a-raok mont da gelenner e liseoù labour-douar. M’en deus ranket bale a-raok bezañ anvet e Kernilien, e-tal Gwengamp, n’en deus kollet al liamm gant Breizh gwech ebet. Ar sonerezh he deus sikouret anezhañ da zerc’hel war an tu-se. « Da be’rzek vloaz ‘moa bet un dreujenn-gaol evit Nedeleg. Ar bloaz war-lerc’h ‘moa sonet evit ma eured kentañ ». Met ar yezhoù o deus kontet dreist pep tra evit Herri. Abaoe m’eo aet war e leve en deus kroget da zeskiñ esperanteg, « ur yezh etrevroadel d’ober al liamm etre ar pobloù. Met ‘pezh zo fentus ganti zo kalz a draoù heñvel deus ar brezhocas neg, da skouer ar mod da sevel gerioù ». Bepred e chom traoù da zeskiñ ha n’eo ket arru Herri e penn an hent, sur ha n’eo ket marteze. Ken gwir all evit e abadenn : ur raktres a vefe war ar stern evit sevel ur benveg nevez evit an holl dud a zesk ar yezh er stummadurioù hir. Setu, n’eo ket achu Hent ar Brezhoneg !\nFoto Dewi Siberil\nE ti Herri, e Purid-Kintin, e veze enrollet an abadennoù gant Morgan Large.